""BEQUES IBEROAMÈRICA. ESTUDIANTS DE GRAU.SANTANDER UNIVERSITATS""CURS 2015-2016 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/3220)
  + [Valencià](/va/acuerdo/3220)






Selector de idioma

Leer

* [Español](/es/acuerdo/3220)
* [Valencià](/va/acuerdo/3220)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





""BEQUES IBEROAMÈRICA. ESTUDIANTS DE GRAU.SANTANDER UNIVERSITATS""CURS 2015-2016[Butlletí Oficial Universitat d'Alacant](/ca/Publicacion)
=========================================================================================================================================

Secretaria General

Butlletí Oficial Universitat d'Alacant





""BEQUES IBEROAMÈRICA. ESTUDIANTS DE GRAU.SANTANDER UNIVERSITATS""CURS 2015-2016

Data d'aprovació
:   08/05/2015

Data de publicació
:   11/05/2015

Òrgan competent
:   Vicerector de Relacions Internacionals

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=3220.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/3220)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/3220)
  + [Compartir acuerdo en 

    X](https://twitter.com/intent/tweet?via=UA_Universidad&text=""BEQUES IBEROAMÈRICA. ESTUDIANTS DE GRAU.SANTANDER UNIVERSITATS""CURS 2015-2016&url=https://www.boua.ua.es/va/acuerdo/3220)

**Títol:** ""BEQUES IBEROAMÈRICA. ESTUDIANTS DE GRAU.SANTANDER UNIVERSITATS""CURS 2015-2016

**Secció:** CONVOCATÒRIES I CONCURSOS

**Òrgan:** Vicerector de Relacions Internacionals

**Data d'aprovació:** divendres, 8 de maig de 2015

“BEQUES IBEROAMÈRICA. ESTUDIANTS DE GRAU. SANTANDER UNIVERSITATS".CURS 2015-2016

BASES DE LA CONVOCATÒRIA

El Programa “Beques Iberoamèrica. Estudiants de Grau. Santander Universitats” (en endavant “el Programa”) és un projecte de cinc anys de durada, 2011-2015, amb el qual es pretén reforçar la mobilitat i intercanvi d'estudiants/es entre universitats iberoamericanes, amb la finalitat d'avançar cap a la construcció d'un espai iberoamericà del coneixement socialment responsable.

L'estructura general del Programa ha sigut concebuda amb la voluntat d'assegurar el reconeixement d'estudis, la reciprocitat en l'intercanvi i l'abast progressiu al conjunt dels països iberoamericans.

OBJECTIU

El Programa està dirigit a estudiants/es de grau d'universitats iberoamericanes definides en cada Convocatòria com a partícips en el Programa, amb la finalitat de facilitar el seguiment d'estudis durant un semestre acadèmic en una universitat iberoamericana d'un altre país, en el marc de la progressiva construcció de l'espai iberoamericà del coneixement.

En la Convocatòria 2015, la Universitat d'Alacant ha sigut definida com a partícip amb un nombre total de 25 Beques, la dotació de les quals és de 3.000 € (tres mil euros) cadascuna.

Les universitats amb les quals intercanviarà estudiants/es la Universitat d'Alacant en la present convocatòria seran les següents institucions d’Argentina, Brasil, Colòmbia, Mèxic i Xile, amb les quals el Banc Santander i la Universitat d'Alacant tenen un conveni de col·laboració:

Argentina

Universidad Católica Argentina

Universidad Nacional de Santiago del Estero

Brasil

Universidade Estadual de Campinas

Universidade Federal do Rio Grande do Sul

Xile

Universidad Diego Portales

Universidad San Sebastián

Colòmbia

Universidad Nacional de Colombia

Mèxic

Universidad de Colima

Universidad La Salle

Universidad Nacional Autónoma de México

Instituto Tecnológico y de Estudios Superiores de Monterrey, Campus de Guadalajara

Instituto Tecnológico y de Estudios Superiores de Monterrey, Campus de Querétaro

Les places d'intercanvi es concediran exclusivament per a realitzar estudis a temps complet en la universitat per a la qual l'alumnat ha sigut seleccionat, conduents a l'obtenció d'un títol o diploma reconegut en el centre d'acolliment.

L'alumnat, abans de realitzar la inscripció, serà responsable de comprovar que existeix oferta acadèmica entre els programes de grau de les institucions que seleccionen.

Tot això que aquestes bases de la convocatòria no regulen es regirà per la Normativa General de Mobilitat de la Universitat d'Alacant i per les bases general s d'aquest Programa.

1.- Requisits

1.1. L'alumnat ha d'estar degudament matriculat en la UA en un programa d'estudis conduents a l'obtenció d'un títol oficialment reconegut de Grau, Llicenciatura, Enginyeria o Arquitectura, (s'exceptuen, per tant, els estudis de postgrau). Queden excloses les titulacions a extingir sense docència el present curs 2014-15.

1.2. L'alumnat ha d'estar en possessió d'un permís d'estada vàlid per a residir a Espanya durant el període de realització de la mobilitat.

1.3. L'alumnat haurà de tenir superat un mínim de 120 crèdits a data 28 febrer 2015.

1.4. En els estudis de segon cicle no es tindrà en compte el requisit mínim de 120 crèdits superats.

2.- Durada

Les places es concediran per a realitzar l'intercanvi durant l’equivalent al segon semestre de la Universitat d’Alacant durant el curs 2015-16 i, en qualsevol cas, haurà de realitzar-se en el període comprès entre l'1 de juliol de 2015 i el 31 d'agost de 2016 i l’inici de les beques sempre haurà de ser abans de finalitzar el mes de març de 2016. S'entén per semestre cadascun dels dos períodes lectius en què es divideix el curs acadèmic.

3.- Dotació i nombre de places convocades

3.1. La Universitat d'Alacant disposa de 25 beques que atorgarà per rigorós ordre de puntuació aplicant els criteris arreplegats en l'apartat 5 de la convocatòria.

3.2. La beca no té per objecte cobrir necessàriament la totalitat de les despeses dels/de les estudiants/es en l'estranger, sinó ajudar a sufragar desplaçament, manutenció, despeses de viatge i allotjament.

3.3. Una part de la quantia de la Beca haurà de destinar-la l'alumnat a contractar de manera obligatòria un segur especial comercialitzat pel propi Banc, a través de la companyia ACE Assegurances, que incloga la cobertura de: defunció i invalidesa per accident, assistència en repatriació de morts per qualsevol causa i reemborsament de despeses mèdiques per accident del beneficiari de la beca. La prima del mateix serà de 97 € per estudiant/a amb 6 mesos de cobertura i haurà de descomptar-se del pagament de la beca assignada a l'alumnat.

3.4. La dotació econòmica està finançada íntegrament pel Banc Santander. L'import de la Beca, una vegada descomptada la prima del segur obligatori, serà transferida pel Banc de Santander a la Universitat d'Alacant per al pagament als estudiants. Aquesta dotació serà consignada en l'aplicació 59532583 del Centre de Despesa del Servei de Relacions Internacionals de la Universitat d'Alacant..

3.5. Aquestes beques seran compatibles amb altres ajudes o formes de finançament que puga rebre o obtenir l'estudiant/a beneficiari/a.

4.- Termini i Procediment de sol·licitud

4.1. El termini de presentació de sol·licituds de la Universitat d'Alacant és de l’1 d’abril a les 14:00 hores del 15 d’abril de 2015.

4.2. L'alumnat interessat que reunisca els requisits haurà de seguir els 3 passos següents:

4.2.1 Inscripció en la pàgina web de Beques Santander:

És requisit imprescindible per a permetre la participació de l’alumnat en el procés de selecció de la UA la inscripció prèvia en la pàgina de Beques Santander

<http://www.becas-santander.com/>

Entrant en “Becas Santander Iberoamérica. Estudiantes de Grado. España --> Inscripción candidatos”. És necessari registrar-se per a accedir al formulari d'inscripció.

Es pot trobar una guia amb les instruccions per a inscriure's en el següent enllaç:

<http://sri.ua.es/va/movilidad/becas-santander/iberoamerica/estudiants-ua.html>

4.2.2 Emplenament del formulari de sol·licitud de la Universitat d'Alacant:

El formulari de sol·licitud es troba en el UACloud - Campus Virtual dins de l'apartat Secretaria, subapartat de Mobilitat (on es dóna accés als diferents Programes de Mobilitat) i finalment seleccionant Iberoamèrica Santander. Una vegada emplenat el formulari s'ha de prémer el botó acceptar i s'obté un número de registre que s'ha de conservar.

4.2.3 Presentació d'una Proposta d'Estudis que incloga les assignatures a realitzar en cadascuna de les Universitats de destinació seleccionades. El document (Annex 1) s'ha d'emplenar, escanejar i presentar a través del Campus Virtual, entrant en Mobilitat, dins de la carpeta Secretaria, i seleccionant la pestanya Documentació. El format del document ha de ser PDF.

L'Annex 1 es pot trobar en el següent enllaç:

<http://sri.ua.es/va/movilidad/documentos/becas-santander/iberoamerica/propuestaestudio.pdf>

5.- Criteris de selecció dels/les candidats/es

5.1. La selecció es resoldrà atenent al barem que es detalla a continuació. Aquest comprendrà dos apartats i la puntuació total resultarà de la suma dels dos: a+b.

a) Expedient acadèmic

b) Necessitats econòmiques

5.2. No podran participar de nou en el Programa Beques Iberoamèrica. Estudiants de Grau 2015-2016 els/les estudiants/es que hagen participat en edicions anteriors. Així mateix, els/les estudiants/es que hagen sol·licitat la participació en altre dels programes d'intercanvi per al curs 2015-2016 gestionats per l'Oficina de Mobilitat o per qualsevol dels Centres de la UA i obtinguen o hagen obtingut una plaça definitiva per al mateix semestre, seran donats de baixa automàticament en aquest programa.

5.3. Les places es distribuiran per ordre de puntuació, no adjudicant més places que el nombre total de beques.

5.4. En cas que diversos/es estudiants/es obtinguen la mateixa puntuació i calga seleccionar entre ells/es, tindrà prioritat l'estudiant/a amb major nombre de crèdits superats.

5.5. El càlcul dels dos apartats que componen el barem de puntuació es calculen segons l’Annex 2 disponible en el següent enllaç:

<http://sri.ua.es/va/movilidad/documentos/becas-santander/iberoamerica/15-16/baremo.pdf>

6.- Adjudicació de les Beques i Acceptació

6.1. Aplicant els criteris de selecció establits en els apartats anteriors, es publicarà en la pàgina web de Mobilitat la relació de candidats que han obtingut beca.

Atenent al principi de transparència arreplegat en l'article 3 apartat 5 de la Llei 30/1992, de 26 de novembre, de règim jurídic de les Administracions Públiques i del Procediment Administratiu Comú, l'Oficina de Mobilitat farà públic el desglossament del barem pel qual s'assignen les places als aspirants.

6.2. En el moment de publicar la Resolució Provisional s'establirà una llista d'espera; igualment s'establirà un termini per a presentar renúncies sense que aquestes penalitzen (veure punt 8). Les places alliberades per renúncia s'assignaran seguint la llista d'espera, i el resultat d'aquesta reassignació es publicarà en la Resolució Definitiva.

Amb posterioritat a la Resolució Definitiva les places vacants a causa de Renúncies es reassignaran seguint aquest procediment:

-Solament es reassignaran les places quan les dates límit per a realitzar els tràmits d'acceptació de la beca i de sol·licitud d'inscripció en la universitat de destinació permeten aquesta reassignació.

- S'adjudicaran les places únicament als/a les estudiants/es que van quedar sense beca en la resolució Definitiva, per rigorós ordre de puntuació segons el barem definitiu.

- L'estudiant/a rebrà un correu electrònic en la seua adreça de la UA

[umst@wqt.zr.fh](mailto:fpey@dpp.sr.qo)

comunicant-li l'adjudicació de la plaça.

- L'estudiant disposarà de 2 dies naturals per acceptar la plaça; en cas de no fer-ho, s'entendrà que desisteix del seu dret i s'avisarà al següent estudiant per ordre de puntuació.

6.3. Els beneficiaris de la beca hauran de subscriure i lliurar en l'Oficina de Mobilitat el document “Acceptació Beca Iberoamericana Santander Universitats” en el termini establit en les resolucions. S'admetrà com a sistema de lliurament d'aquest document, la utilització de mitjans electrònics, informàtics o telemàtics (correu electrònic

[pwdzflymsdo@no.vr](mailto:bcshopgermd@gj.ds) ).

En aquest document l'alumnat autoritzarà a la Universitat d'Alacant perquè proporcione al Santander, a través de la pàgina

[www.becas-santander.com](http://www.becas-santander.com/)

i en l'enllaç corresponent al programa, la informació que aquest li requerisca a aquests efectes

6.4. En cas de no lliurar el document en el termini establit, s'entendrà que renuncien als seus drets i, per tant, s'assignarà la beca al primer estudiant/a de la llista d'espera.

7.- Acceptació per part de la Universitat de destinació

Aquest Programa està basat en Convenis Bilaterals signats entre la Universitat d'Alacant i diferents Institucions d'Educació Superior Iberoamericanes. Això implica que la mobilitat de l'estudiant/a ha de ser acceptada per part de les dues institucions.

Una vegada assignades les places per part de la Universitat d'Alacant, els/les estudiants/es han de realitzar els tràmits de sol·licitud d'inscripció en la Institució de Destinació, amb l'objectiu de ser acceptat/da per aquesta Institució; aquesta pot rebutjar a l'estudiant/a per diferents raons, basades en el conveni bilateral o en l'incompliment dels terminis. Per tot això, l'assignació de places que realitza la UA no serà efectiva fins que l'estudiant/a siga acceptat/da per la Institució de Destinació.

Els enllaços a les universitats sòcies poden trobar-se en la següent adreça:

<http://aplicacionesua.cpd.ua.es/convenios_movilidad/pub6/paises.asp>

8.- Anul·lació, Renúncia i Penalització

Seran causa d'anul·lació de la beca:

·La pèrdua de la condició o requisit per a l'obtenció d'aquesta beca.

·La falta de veracitat en la documentació establida com a requisit per a la beca.

·L'incompliment d'alguna de les obligacions del becari/a.

·La renúncia o abandó del programa.

L'anul·lació de la beca suposarà la pèrdua de tots els seus drets inherents.

La renúncia s'ha de notificar per escrit al Negociat de Mobilitat d'Estudiants, a través de qualsevol Registre de la Universitat d'Alacant. Aquestes únicament seran ateses i no penalitzaran mentre no perjudiquen el procés selectiu, és a dir, mentre siguen presentades en el termini establit en la Resolució Provisional.

Si les renúncies són presentades fora d'aquest termini, l'estudiant/a serà penalitzat en tots els programes de mobilitat que gestiona l'Oficina de Mobilitat. La penalització consistirà a perdre la preferència en la següent convocatòria en la qual sol·licite la mobilitat, donant preferència a la resta d'estudiants.

Si un/a estudiant/a que ha obtingut plaça no lliura en termini la documentació d'inscripció en la Universitat de destinació i no ha presentat renúncia, la seua participació serà cancel·lada d'ofici. A més, serà penalitzat/a, quedant exclòs/a de la possibilitat de participar en qualsevol dels programes que gestiona l'Oficina de Mobilitat en la següent convocatòria en la qual sol·licite l'intercanvi.

9.- Reconeixement Acadèmic

9.1. El curs acadèmic de l'intercanvi, l'estudiant/a ha d'estar matriculat/da en la mateixa titulació que en el moment de la inscripció en el Programa. A més, la matrícula ha de contenir un mínim de 12 crèdits que, al seu torn, han de poder ser reconeguts en l'intercanvi; és a dir, han de formar part de l'Acord d'Aprenentatge.

En cap cas entraran a formar part dels mínims als que es refereix el paràgraf anterior, crèdits corresponents a diferents especialitats o que superen els necessaris per a l'obtenció del títol corresponent, és a dir, els crèdits mínims a realitzar durant l'intercanvi han de formar part del currículum obligatori per a completar els seus estudis.

9.2. L'estudiant/a rebrà ple reconeixement acadèmic dels seus estudis realitzats en el centre d'acolliment (sempre que estiguen arreplegats en l'Acord d'Aprenentatge i aquest haja sigut signat pel Coordinador/a de Centre o, si escau, Coordinador/a de Estudis de la UA i pel Coordinador/a respectiu de la Universitat d'acolliment) com a part plenament reconeguda de la seua titulació en la UA.

Per això, cada estudiant/a haurà d'estar proveït/da de un Acord d'Aprenentatge amb anterioritat a l'inici del període de mobilitat. L'Acord d'Aprenentatge se celebrarà entre la institució d'origen, la institució d'acolliment i l'estudiant/a.

La càrrega lectiva de l'estudiant/a en la institució de destinació haurà de ser com a mínim de 12 crèdits ECTS per semestre, llevat que la normativa de la universitat de destinació indique un nombre major.

9.3. Qualsevol revisió de l'Acord d'Aprenentatge que es considere necessari a l'arribada l'estudiant/a a la institució d'acolliment haurà de concretar-se i formalitzar-se en el termini d'un mes a partir de l'arribada de l'estudiant/a. Qualsevol modificació posterior de l'Acord d'Aprenentatge que resulte necessària haurà de ser acceptada formalment per les tres parts i aplicar-se immediatament.

9.4. El reconeixement de la mobilitat realitzada per l'estudiant/a en la institució d'acolliment únicament podrà ser denegat si l'estudiant/a no aconsegueix el nivell acadèmic requerit per la institució d'acolliment o bé si incompleix les condicions relatives al reconeixement acordades per les institucions participants.

Així mateix, si un/a estudiant/a es negara a complir les exigències del seu programa d'estudis en l'estranger, se li podrà exigir el reemborsament, total o parcial, de la beca individual.

9.5. L'estudiant/a ha d'aprovar en la Universitat de Destinació almenys una part dels seus estudis, i reconèixer-los en la Universitat d'Alacant per, almenys, la meitat dels crèdits mínims de matrícula; és a dir, 6 crèdits. De no ser així, se li podrà reclamar la devolució de la beca.

10.- Taxes Acadèmiques

Els/les estudiants/es que obtinguen plaça no hauran de pagar al centre d'acolliment taxes acadèmiques (aquestes taxes inclouen la matrícula i les despeses d'exàmens). No obstant això, se'ls podrà exigir el pagament d'una petita quantitat per a cobrir les despeses de segur, llibres, afiliació als sindicats d'estudiants o utilització de diversos materials (fotocòpies, productes de laboratori, etc.), en les mateixes condicions que als estudiants locals.

Els/les estudiants/es pagaran les taxes acadèmiques corresponents a la matricula de la Universitat d'Alacant durant el període d'estudis en l'estranger.

11.- Obligacions de l'Estudiant/a

a) Comprovar que existeix oferta acadèmica adequada al seu perfil curricular d'entre els programes de grau de les Institucions que selecciona.

b) Matricular-se en la Universitat d'Alacant i en la Universitat d'acolliment, durant el curs acadèmic que desenvolupe la seua estada, dels crèdits mínims exigits.

c) Cursar el període d'estudis establit en el centre per al qual va ser seleccionat i complir amb aprofitament les diferents etapes del procés de formació amb la dedicació requerida; en particular, assistir a totes les activitats lectives així com presentar-se a les proves i exàmens que corresponguen a la programació acadèmica de l'estada concedida i superar, almenys el cinquanta per cent dels crèdits mínims de matrícula necessaris per a l'obtenció de la mobilitat.

d) Mantenir contacte i estar localitzable, tant per l'Oficina de Mobilitat com per el/la Coordinador/a, que podran posar-se en contacte amb l'estudiant/a en qualsevol moment de l'intercanvi a través del correu electrònic de la Universitat d'Alacant

e) Comunicar immediatament tant al seu Coordinador/a de Centre com al Negociat de Mobilitat d'Estudiants tot canvi de la sol·licitud inicial (renúncia, calendari, pla d'estudis, etc.).

f) Lliurar en el Negociat de Mobilitat d'Estudiants els següents documents emplenats adequadament:

a.- Acceptació Beca Iberoamericana Santander Universitats

b.- Confirmació d'Estada

c.- Còpia de l'Acord d'Aprenentatge Definitiu

d.- Certificat Acadèmic

e.- Informe de l'estudiant

g) Abans d'iniciar el seu viatge el/la beneficiari/a de la beca haurà de contractar de manera obligatòria un segur especial comercialitzat pel propi Banc, a través de la companyia ACE Seguros, que incloga la cobertura de: defunció i invalidesa per accident, assistència en repatriació de morts per qualsevol causa i reemborsament de despeses mèdiques per accident del beneficiari de la beca. La prima del mateix serà de 97 € per estudiant/a amb 6 mesos de cobertura i haurà de descomptar-se del pagament de la beca assignada a l'estudiant/a.

h) Obtenir el visat d'estudis que tinga validesa durant tot el període d'estudis. Així com qualsevol document necessari per a estudiar en la institució d'acolliment.

i) Responsabilitzar-se de la cerca i localització d'allotjament i els tràmits seguits per a la inscripció en la universitat d'acolliment.

j) Acceptar totes les condicions del Programa d'Intercanvi.

Alacant, 8 de maig de 2015

El Vicerector de Relacions Internacionals

Juan Llopis Taverner





[Carretera Sant Vicent del Raspeig s/n  
03939 Sant Vicent del Raspeig - Alacant  
 Tel. 43 864 7143 - Fax 49 861 5393](https://www.google.es/maps/@99.455450,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12310&trk=tyah&trkInfo=tarId%4Q2359217812002%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)